כאב במפרק המרפק הוא עניין שכיח. הפציעה המפורסמת הקרויה מרפק טניס היא שכיחה במיוחד. למעשה מעל מחצית משחקני הטניס מתלוננים על סימנים ותסמינים של פתולוגיה זאת. יחד עם זאת, חשוב לציין שינם גם עיסוקים לא ספורטיביים כמו עבודת בניין וגננות שבהם פציעה זאת לא פחות שכיחה.
תסמונת זאת הקרויה גם דלקת של עילית העלי הצידי (Lateral epicondylitis) יכולה להתפתח גם מפעילות אחרת היוצרת עומסים חוזרניים כמו למשל בעבודה עם מברג, עבודה עם פטיש, לחיצת ידיים ועוד או מטראומה. עומס חד פעמי גבוה מכדי יכולת הספיגה של הגידים והשרירים במפרק עלולים לגרום להתפתחות הבעיה. דוגמאות למצבים שבהם יכול להתפתח עומד יתר מפעילות חד פעמית כוללות הרמת משא כבד מידי, נפילה, חבטת גב יד (Backhand) בטניס עם כדור רטוב ופציעות ספורט אחרות. אבחון מדויק ומהיר עשוי להועיל בהענקת טיפול יעיל ובמניעת מצב כרוני במפרק.
נשאל היכן הכאב, מתי החל, כיצד החל (באופן הדרגתי, באופן מידי, לאחר נפילה, לאחר משחק טניס...), האם אתם מוגבלים בביצוע פעולות, פרטו אלו פעולות (טניס, אחיזת כוס, עבודה עם מברג) או מנחים מחמירים או מפחיתים את הכאב, האם ישנם סימנים ותסמינים נוספים (לחץ בחזה, נימול ביד, מיחושים בצוואר) ועוד. . נשאל לגבי המקצוע שלכם (עובדים עם עכבר מחשב, פטיש, כלי עבודה אחרים) וכך גם לגבי הפעילות הגופנית (האם אתם משחקים טניס, גולף או משחק מחבט אחר). ננסה לאתר קשר אפשרי בין המקצוע ו/או הספורט המועדף עליכם לבין הכאבים עליהם אתם מתלוננים.
נבדוק את תקינות הרצועות שאוחזות במפרק באמצעות בדיקת ורוס ובדיקה ולגוס (Valgus and Varus Stress Test). נערוך בדיקות מיוחדות שמטרתן לזהות פתולוגיות ספציפיות. אבחון של מרפק טניס יאושר כאשר כאבים בצד החיצוני של המפרק יופקו בפשיטה של כף היד מול התנגדות תחמיר את הכאבים, בבדיקת מילס (Mills) כאשר החולה מסובב את האמה עם המרפק ישר והכף היד כפופה, בבדיקת קוזן (Cozen's test) כאשר החולה מבצע כפיפה של כף ידו המאוגרפת מול התנגדות בעוד שהמרפק שלו ישר.
בשלב הזה האבחון של מרפק טניס אמור להיות ודאי. יחד עם זאת כאשר יש חשש שהכאבים נגרמים מגורמים אחרים יתכן ונשלח את הנבדק לבצע בדיקת דימות ואו מעבדה. במקרים הללו יתכן ונזדקק לצילום רנטגן או דימות MRI של עמוד השדרה הצווארי או של המרפק ו/או בדיקת הולכה עצבית EMG לעצבי האמה ושורש כף היד ועוד.
הפרעות בריאותיות נוספות עלולות לגרום לסימנים ותסמינים דומים לאלו הנגרמים ממרפק טניס. מסיבה זאת חשוב לבדוק גם את האזורים האנטומיים שיש ביכולת לגרום לסימנים והתסמינים הללו כולל מפרק הכתף ושורש כף היד ועמוד השדרה הצווארי. בין ההפרעות הללו שיש לשלול כדי לקבוע אבחון ודאי נכלול דלקת באמתחת זיז המרפק (Olecranon bursitis), דלקת פרקים ניוונית או דלקת מסוג אחר (Elbow arthritis), דלקת בענף של עצב החישור (Radial tunnel syndrome), מרפק גולף (Golfer's elbow), פציעות בכתף או פציעות בשורש כף היד המקרינים כאב למרפק, תסמונת התעלה הקרפלית (Carpal tunnel syndrome) או כבשמה העברי תסמונת מנהרת שורש כף היד, פריצת דיסק צווארי הגורמת ללחץ על שורש עצב בצוואר ולהקרנת כאב למרפק (Cervical nerve root entrapment).
הטיפול יכלול מנוחה מפעילות הגורמת לעומסים על הגיד והשרירים במפרק כמו למשל אחיזה חזקה, הרמה, סיבוב האמה. תישקל האפשרות לעשות שימוש בתומך מפרק כדי להפחית את העומס מעל המפרק. כבר במהלך המפגש הראשון יחל הטיפול באמצעות עזרים להפחתת דלקות כגון אולטרה סאונד, לייזר רך ובעיקר מכשיר גלי הלם. כמו כן נעשה שימוש בטכניקות לטיפול ברקמות רכות. לאחר הורדת הדלקת יחל השלב השיקומי שמטרתו החזרה הדרגתית של הכשירות התנועתית, הכוח והגמישות של הממפרק. ובשלב המתקדם נגרום להעמסה הדרגתית על המפרק על מנת להכשירו לעמוד בעומסים מירביים הכרוכים בפעילות גופנית או בעבודת החולה. כדורים אנטי דלקתיים או זריקות קורטיקוסטרואידים וניתוחים יומלצו רק אם אין ברירה.
המשיכו לקרוא אודות תסמונות נוספות שעלולות לגרום לסימנים ותסמינים במרפק כולל פציעות כתפיים וכמובן פציעות צוואר.